Svorka

Svorka er ei 40 km lang sideelv til Orklavassdraget, og renner i hovedsakelig Orkland kommune i Trøndelag. Den starter sør for Krokåtvatna (622 moh.) i Rennebu, og går rett nordøstover med tilsig av elva Trivja (Trevja) fra Holsjøen (532 moh.). Herfra fortsetter Svorka nordvestover med tilsig av Sagelva fra Svorksjøen (237 moh.), som er regulert og forsyner Svorkmo kraftverk. Selve Svorksjøen med dens tilførselselv Skolda ligger i Melhus kommune. Stedet der Sagelva møter Svorka heter Åmot, kjent for tidligere gruvedrift.

Ifølge en mindre populær versjon, støttet av noen lokale folk, og av blant annet Gerhard Schøning, begynner Svorka i Svorksjøen, og på Åmot er det Trevja som renner inn i Svorka.

Svorkmo kraftverk har installert effekt på 55 MW, og utnytter en fallhøyde på 99 meter. Det ble utbygd i 1983.

Svorka renner ut i Orkla-elva ved Svorkmo i Orkland kommune.

Vassdraget oppstrøms inntaket til Svorkmo kraftverk ble i 2005 vernet mot kraftutbygging gjennom Supplering av Verneplan for vassdrag.

 Referanser 

Kategori:Elver i Rennebu
Kategori:Elver i Orkland
Kategori:Orklavassdraget